google/wiki40b huggingface dataset:
अंगूर (1982 फ़िल्म)

संक्षेप

इस फिल्म की कहानी जुड़वाँ बच्चों के दो जोड़ों पर आधारित है जो बचपन में बिछुड़ जाते हैं। जब वे बड़े होकर मिलते हैं तो बेहद हास्यप्रद परिस्थितियां पैदा होती हैं।

कथा-सार

राज तिलक अपनी पत्नी और दो जुड़वाँ बच्चों के साथ यात्रा पर निकलते हैं।  उनके दोनों जुड़वाँ बच्चों का नाम अशोक है। रास्ते में उन्हें जुड़वाँ बच्चों की एक और जोड़ी मिलती है जिनका नाम वे बहादुर रखते हैं। समुद्री दुर्घटना में परिवार के सदस्य बिछुड़ जाते हैं। अशोक और बहादुर की एक जोड़ी माँ के साथ और दूसरी जोड़ी पिता के साथ अलग-अलग शहरों में रहने लगती है। 
अशोक और बहादुर की पहली जोड़ी अपनी अपनी पत्नियों -सुधा और प्रेमा के साथ एक ही घर में रहते हैं। सुधा की बहन तनु भी उन्ही के साथ रहती है। बहादुर और प्रेमा उस घर में नौकर और नौकरानी के रूप में कार्य करते हैं। 
अशोक और बहादुर की मालिक-नौकर दूसरी जोड़ी एक अन्य शहर में रहती हैं और दोनों अविवाहित हैं। संयोगवश इस जोड़ी को उसी शहर में आना पड़ता है जिसमे पहली जोड़ी रहती है। परिस्थितियां इस प्रकार घटित होती हैं कि वे पहली जोड़ी के घर में पहुँच जाते हैं। सुधा और प्रेमा भी उन्हें अपना-अपना पति समझने लगती हैं। उनके व्यवहार से सुधा, प्रेमा, तनु और उनके सभी परिचित हैरान और परेशान हो जाते हैं और अनेक हास्यप्रद परस्थितियों उत्पन्न होती हैं। जब दोनों जोड़ियों का आमना-सामना होता है तभी सभी को वास्तविकता का पता चलता है।

रोचक तथ्य

हिंदी सिनेमा में अपने आरंभिक दिनों में जब गुलज़ार प्रसिद्ध निर्देशक बिमल रॉय के सहायक के रूप में कार्य करते थे तब उन्होंने उनके लिए एक फिल्म लिखी थी- दो दूनी चार, जिसमें जुड़वाँ मालिक और जुड़वाँ  नौकर की भूमिकाएं  किशोर कुमार और असित सेन ने अदा की थी । देबू सेन निर्देशित ये फिल्म बॉक्स-ऑफिस पर असफल रही पर गुलज़ार को इस कहानी पर पूरा भरोसा था। उन्होंने 80 के दशक में इस कहानी पर पुनः फिल्म बनाने का फैसला किया।

परिणाम

वर्ष 1982 में अपनी रिलीज़ के समय इस फिल्म ने साधारण सफलता प्राप्त की, परन्तु  समय के साथ-साथ इस फिल्म ने दर्शकों पर अपना प्रभाव छोड़ा और आज इस फिल्म की गिनती हिंदी सिनेमा की सर्वश्रेष्ठ कॉमेडी फिल्मों में की जाती है ।
जरथुस्त्रनो

जरथुस्त्रनो पारसी धर्म में विश्वास करने वाले लोगों का एक प्रमुख त्योहार है।
 ज़रथोस्त नो डेसो, पारसी धर्म में एक महत्वपूर्ण दिन है। यह पैगंबर जोरोस्टर की पुण्यतिथि है। यह 10 वें महीने (डीएई) के 11 वें दिन (खोरशेद) मनाया जाता है। कैलेंडर में, ज़राथोस्ट नो-डिसो 26 दिसंबर को पड़ता है।
यह पैगंबर के जीवन और कार्यों पर आयोजित व्याख्यान और चर्चा के साथ स्मरण का अवसर है। विशेष प्रार्थनाओं का पाठ किया जाता है, और अग्नि मंदिर में बहुत लोग उपस्थिति होते है। बहुत अधिक संख्या में लोग आतिश बेहराम और अताश अदारान में प्रार्थना करने के लिए आते हैँ। पारसी धर्म में शोक नहीं मनाते है, केवल दिवंगत लोगों के फ़ारस की याद और पूजा होती है।
 
हालांकि, जोस्टास्टर की मौत का उल्लेख अवेस्ता में नहीं है। बहरहाल, शाहनामा 5.92 में कहा जाता है कि वे तुर्कियों द्वारा बल्ख के तूफान में वेदी पर उनकी हत्या कर दी गई थी।
Reference
Zartosht No-Diso
नल्लगट्ल (कर्नूलु)

pawan kumar vishwakarma add.teldah,singrouli
Date 22|05|2017

मृत्यु कि Date.22.05.2017
https://plus.google.com/1097099344314611063 {Infobox Indian Jurisdictions |type = गाँव |native_name = नल्लगट्ल (कर्नूलु) |district = कर्नूलु |official_languages = तेलगू |state_name = आन्ध्रप्रदेश |website = www.aponline.gov.in |area_telephone = |postal_code = |climate = |precip = |temp_annual = |temp_winter = |temp_summer = |population_total = |population_as_of = |population_density = |leader_title_1 = |leader_name_1 = |established_date = }}
नल्लगट्ल (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
बाली बम काण्ड २००२

बाली बम काण्ड २००२
कूटा, बाली के इन बम विस्फोटों में २०२ लोग मरे। 2002 Bali bombing
बराइग्राम उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बराइग्राम उपजिला बांग्लादेश के पूर्वी भाग में, राजशाही विभाग के नाटोर जिले में स्थित है।
शादाब खान

शादाब खान एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। शादाब खान पाकिस्तान टीम के लिए २०१७ से खेलते आ रहे हैं। शादाब खान पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
प्यूर्टो अयोरा

यातायात

एअरोगैल और टैम नामक दो हवाई सेवाओं की उड़ानें महाद्वीपीय ईक्वाडोर से सैन क्रिस्टोबाल या बाल्ट्रा द्वीप के हवाई अड्डों तक जाती हैं जो सांताक्रूज़ द्वीप के ठीक उत्तर में स्थित हैं। बाल्ट्रा हवाई अड्डे से बस ईताबाका चैनल तक जाती हैं, जहाँ से नौका द्वारा सांताक्रूज द्वीप पहुँचा सकता है। सांताक्रूज से दूसरी बस या टैक्सी पकड़कर प्यूर्टो अयोरा पहुँचा जा सकता है। प्यूर्टो अयोरा गोदी से यात्री/पर्यटक जल टैक्सियों के द्वारा अपनी नावों या पश्चिम प्यूर्टो अयोरा पहुँच सकते हैं।
यहाँ पर मोटर नौकाओं की दैनिक सेवा भी उपलब्ध है जिसके द्वारा यात्री/पर्यटक प्यूर्टो अयोरा से दूसरे आबाद द्वीपों पर आ या जा सकते हैं।
तिमोर द्वीप

परिचय

तिमोर मलय पुंजद्वीप के लघु-सुंडा-द्वीपसमूह (Lesser Sunda islands) का सबसे बड़ा एवं पूर्वी द्वीप है तथा यह मुख्य द्वीप से साबू सागर तथा ओंबई जलडमरूमध्य द्वारा और आस्ट्रेलिया से टीमॉर सागर द्वारा अलग है।
राजनीतिक दृष्टि से यह 'पश्चिमी तिमोर' एवं 'पूर्वी तिमोर' दो भागों में विभाजित है। पश्चिमी भाग, ५,१२० वर्ग मील, इंडोनेशिया (पहले यह डचों के अधिकार में था) के अधिकार में है तथा पूर्वी भाग, ७,३५० वर्ग मील, सन् २००२ से एक स्वतंत्र राष्ट्र है (पहले यह पुर्तगाल का उपनिवेश था)। यह ३०० मील लंबा एवं ६० मील चौड़ा है, जिसका क्षेत्रफल लगभग १२,४७० वर्ग मील है। इसका समुद्री किनारा खड़ा, ढालुआ तथा अगम्य है, क्योंकि किनारों के चारों ओर मूँगे की चट्टाने पाई जाती है। यहाँ पर सर्वत्र पर्वतश्रेणियाँ हैं, जो ज्वालामुखीय उत्पत्ति की हैं। इसकी एक चोटी, माउंट ऐटलास, १२,००० फुट से भी अधिक ऊँची है। इसके भीतरी भाग के बारे में जानकारी कम है। यहाँ पर अन्य पूर्वी द्वीपों की अपेक्षा कम वनस्पतियाँ पाई जाती हैं। किनारों पर कृषि होती है। इसमें भी दक्षिणी किनारे की अपेक्षा उत्तरी किनारे पर अधिक कृषि की जाती है। यहाँ पर घरेलू उपयोग के लिए कहवा, धान, चीनी तथा नारियल उगाया जाता है। कुछ मात्रा में चंदन, मोम, कछुए का कवच एवं कहवा बाहर निर्यात किया जाता है। यहाँ के अधिकांश निवासी पैपुआ जाती के लोग हैं, जिनमें मलय, पालिनेशियाई तथा नीग्रो जातियों का संमिश्रण है। यहाँ का अधिकांश व्यापार चीनियों के अधिकार में है। इंडोनेशियाई भाग की राजधानी कुंपांग है।
रसूलन बाई

प्रारंभिक जीवन और प्रशिक्षण

रसूलन बाई का जन्म1902 में  कछवा बाज़ार, मिर्ज़ापुर, उत्तर प्रदेश में एक गरीब परिवार हुआ था, हालांकि उनको विरासत में उसकी माँ अदालत की संगीत की विरासत मिली थी, और कम उम्र में ही उसने शास्त्रीय रागों की समझ प्रदर्शित करने लगी थी। पांच साल की उम्र में इसे पहचान कर उसे  संगीत जानने के लिए उस्ताद शमू खान के पास , और बाद में सारंगी वादक आशिक खान और उस्ताद नज्जू खान के पास भेजा गया था।
ओम प्रकाश बारवा

ओम प्रकाश बारवा हरियाणा के लोहारू विधानसभा निर्वाचन क्षेत्र से विधायक हैं। उनका सम्बंध इंडियन नेशनल लोकदल से है।

परिवार और प्रारंभिक जीवन

बारवा का जन्म ५ मई १९६० को हुआ था। वे सामान्य अनारक्षित वर्ग से सम्बंधित हैं। उनकी बीवी का नाम तारा देवी है। वे बी ए पास हैं। उनका एक पुत्र और चार पुत्रियाँ हैं। विधायक बनने से पूर्व वे पंच और उप-सरपंच रह चुके हैं।
सेला दर्रा

सुरंग

भारत सरकार ने 2018-19 के बजट में सभी मौसम में परिवहन की सुविधा से युक्त सेला दर्रा सुरंग के निर्माण हेतु वित्तपोषण की घोषणा की।

धर्म

सेला दर्रा तिब्बती बौद्ध धर्म का एक पवित्र स्थल है। बौद्धों का मानना है कि यहाँ आस-पास में 101 पवित्र झीलें हैं।

अनुश्रुति

एक अनुश्रुति के अनुसार 1962 के भारत-चीन युद्ध के दौरान जसवंत सिंह रावत नामक भारतीय सेना के एक वीर जवान ने इस दर्रे के नजदीक चीनी सैनिकों के खिलाफ अकेले युद्ध किया था। जसवंत सिंह रावत को उनके साहस एवं कर्तव्य के प्रति समर्पण के लिए मरणोपरांत महावीर चक्र से सम्मानित किया गया था।
मारिया मांटेसरी

मारिया मांटेसरी (Maria Tecla Artemisia Montessori ; इतालवी उच्चारण : [maˈriːa montesˈsɔːri]; 31 अगस्त, 1870 – 6 मई, 1952) इटली की एक चिकित्सक तथा शिक्षाशास्त्री थीं जिनके नाम से शिक्षा की मांटेसरी पद्धति प्रसिद्ध है। उनकी शिक्षापद्धति आज भी कुछ विद्यालयों में प्रचलित है।
अध्यापक शिक्षण

उन नीतियों, प्रक्रियाओं आदि के समूह को अध्यापक शिक्षण (Teacher education) कहते हैं जो अध्यापकों के ज्ञान, अभिवृत्ति, व्यवहार, और पढ़ाने के कौशल की वृद्धि के लिये बनायी गयी होतीं हैं।
P-श्रेणी क्षुद्रग्रह

P-श्रेणी क्षुद्रग्रह (P-type asteroid) क्षुद्रग्रहों की एक श्रेणी है जिसके सदस्यों का ऐल्बीडो (चमकीलापन) बहुत कम (०.१ से कम) होता है और जिनका उत्सर्जन वर्णक्रम (एमिशन स्पेक्ट्रम) बिना किसी ख़ास अवशोषण बैंड (absorption band) के सिर्फ़ एक लालिमा दिखाता है। यह हमारे सौर मंडल की सबसे काली वस्तुओं में से हैं। वैज्ञानिक अनुमान लगाते हैं कि P-श्रेणी क्षुद्रग्रह कार्बनिक-युक्त (ओरगैनिक) सिलिकेट, जल-रहित सिलिकेट और कार्बन की सतह रखते हैं और उनका अंदरूनी भाग पानी की बर्फ़ का बना होता है। कुल मिलाकर ३३ P-श्रेणी के क्षुद्रग्रह ज्ञात हैं और यह क्षुद्रग्रह घेरे (ऐस्टेरोयड बेल्ट) के बाहरी हिस्से में स्थित हैं।
डोंगरी दुर्ग

डोंगरी किला (जिसे डोंगरी पहाड़ी का किला या स्थानीय इर्मित्रि किला भी कहते हैं) मुम्बई के डोंगरी क्षेत्र में स्थित एक दुर्ग है। यह किला डोंगरी इलाके में बसा हुआ है। १७३९ में यह किला मराठा शासन के अधीन हुआ था और तब से स्थानीय लोग और एक स्थानीय गिरजाघर इसका अनुरक्षण करते है। बार इस दुर्ग की मरम्मत भी हुई है। प्रतिवर्ष अक्तूबर माह में लेडी फातिमा का उत्सव आयोजित होता है जिस पर एक बड़ा भोज भी होता है। बड़ी दूर-दूर से प्रार्थना करने लोग आते है। यहां से चारों ओर का खुला विहंगम दृश्य दिखाई देता है जिसके पश्चिम में अरब सागर, उत्तर में वसई किला, पूर्व में बोरीवली राष्ट्रीय उद्यान, और दक्षिण में एस्सेल वर्ल्ड और वॉटर किंगडम दिखाई देते हैं।
शोना भाषा

यह विश्व की एक प्रमुख भाषा है |
कल्याण मल लोढ़ा

जीवनी

२९ सितम्बर १९२१ को राजस्थान में जन्मे प्रोफ़ेसर लोढ़ा ने १९४३ में इलाहाबाद विश्वविद्यालय, प्रयाग से हिंदी में एम ए किया। सन १९४५ में आप पश्चिम बंगाल की राजधानी कलकत्ता आकर बस गए। कलकत्ता के जयपुरिया कॉलेज में आप हिंदी के विभाध्यक्ष नियुक्त हुए. १९४८ में कलकत्ता विश्वविद्यालय में अंशकालिक प्राध्यापक के रूप में काम शुरू किया, फिर १९५३ में पूर्णकालिक प्राध्यापक नियुक्त हुए. १९६० में आप रीडर बने और १९७४ में प्रोफ़ेसर. १९६० से ८० तक आप कलकत्ता विश्वविद्यालय में हिंदी के विभागाध्यक्ष रहे. इस लम्बे कार्यकाल में आपने हिंदी की विकास यात्रा में नए आयाम स्थापित किये. हिंदी के सुविख्यात विद्वान तथा उत्तर प्रदेश के पूर्व राज्यपाल आचार्य विष्णुकांत शास्त्री कलकत्ता विश्वविद्यालय में प्रोफ़ेसर लोढ़ा के शिष्य रहे. सन १९७९ से ८० तक आप राजस्थान के जोधपुर विश्वविद्यालय के कुलपति नियुक्त किये गए। एक वर्ष के पश्चात आप पुनः कलकत्ता आ गए फिर सन १९८६ में आपने कलकत्ता विश्वविद्याला से अवकाश ग्रहण किया।

कार्य

प्रोफ़ेसर लोढ़ा ने ५० से अधिक शोध निबंध लिखे. आपने दर्जनों पुस्तकों की रचना की, जिनमे प्रमुख हैं- वाग्मिता, वाग्पथ, इतस्ततः, प्रसाद- सृष्टी व दृष्टी, वागविभा, वाग्द्वार, वाक्सिद्धि, वाकतत्व आदि. इनमे वाक्द्वार वह पुस्तक है, जिसमे हिंदी के स्वनामधन्य आठ साहित्यकारों - तुलसी, सूरदास, कबीर, निराला, मैथिलीशरण गुप्त, जयशंकर प्रसाद, महादेवी वर्मा, माखनलाल चतुर्वेदी के साहित्यिक अवदानों का सुचिंतित तरीके से मूल्यांकन किया गया है। प्रोफ़ेसर लोढ़ा ने प्रज्ञाचक्षु सूरदास, बालमुकुन्द गुप्त-पुनर्मूल्यांकन, भक्ति तत्त्व, मैथिलीशरण गुप्त अभिनन्दन ग्रन्थ का संपादन भी किया।

सम्मान एवं पुरस्कार

प्रोफ़ेसर लोढ़ा को उनके साहित्यिक अवदानों के लिए मूर्तिदेवी पुरस्कार, केंद्रीय हिंदी संसथान, आगरा से राष्ट्रपति द्वारा सुब्रमण्यम सम्मान, अमेरिकन बायोग्राफिकल सोसाइटी अदि ने सम्मानित किया।
श्याम जाजू

श्याम जाजू भारतीय राजनीतिज्ञ तथा वर्तमान भारतीय जनता पार्टी के राष्ट्रीय उपाध्यक्ष हैं। वह महाराष्ट्र के राजनीतिज्ञ हैं।
माइक्रोनीशिया

नामोत्पत्ति

यूनानी भाषा में 'माइक्रो' (μικρός) का मतलब 'नन्हा' और 'नेशोस' (νῆσος) का मतलब 'द्वीप' होता है। 'माइक्रोनीशिया' नाम १८३१ में फ़्रान्सीसी नौसैनिक झ़ूल द्युमों दूरवील (Jules Dumont d'Urville) ने गढ़ा था।
भोगेश्वरी देवी फुकन

भोगेश्वरी देवी फुकन (१८७२ - १९४२) भारत की एक क्रांतिकारी महिला थीं जिन्होने 1942 ई. के भारत छोड़ो आन्दोलन के समय 70 वर्ष की वृद्धावस्था में असम में नौगाँव जिले के बेहरामपुर कस्बे में अंग्रेजों के विरुद्ध विद्रोह का नेतृत्व किया।
उन्होंने कस्बे की महिलाओं का संगठन बनाया तथा उन्हें घर की चहारदीवारी से बाहर आकर आन्दोलन में शामिल होने के लिए प्रोत्साहित किया। उनके नेतृत्व में विद्रोहियों ने अंग्रेज़ों द्वारा सील किए गए कांग्रेस कार्यालय का सील तोड़ा और कार्यालय पर अपना अधिकार कर लिया।
13 सितम्बर को विजयादशमी के दिन समारोह में एकत्रित भीड़ पर पुलिस दल ने अचानक आकर लाठियाँ बरसानी शुरू कर दीं। यह समाचार सुनते ही कस्बे की महिलाओं का नेतृत्व करती हुई भोगेश्वरी देवी तिरंगा हाथ में लेकर अंग्रेज सेना के सामने जा पहुँचीं। अंग्रेज कप्तान फिंस ने उग्र होती भीड़ को देखकर गोली चलाने का आदेश दे दिया। कुद्ध भोगेश्वरी देवी ने झपटकर झण्डे के डंडे से फिंस पर हमला कर दिया। घायल फिंस ने भोगेश्वरी देवी को गोलियों से छलनी कर दिया और वह महान वीरांगना 1942 में वीरगति को प्राप्त हो गईं।
डोगर सलैया

डोगर सलैया मध्य प्रदेश में स्थित एक गाँव है जो सागर जिले की देवरी तहसील में आता है। इस गाँव का मुख्य व्यवसाय कृषि है जिसमे मुख्य फ़सले गेहूं, सोयाबीन, चना, प्याज आदि है।

इतिहास

यहा पर स्थित श्री परमहंस आश्रम अमृत झिरिया एक प्रसिध आश्रम है

लिंक

http://sksji.simplesite.com
YouTube channel link - https://m.youtube.com/channel/UCgu-It3547RHnpx8ODU_eNQ
दीव

इतिहास

दीव पुर्तगाली आगमन के समय एक बड़ा व्यापारिक केंद्र था। १५१३ और १५३१ में यहाँ पर पुर्तगालियों ने यहाँ चौकियां बनाने की कोशिश की, किन्तु वे असफल रहे। बाद में गुजरात के बादशाह बहादुर शाह ने मुगल सम्राट हुमायूँ अपने राज्य की रक्षा के लिए पुर्तगालियों के साथ समझौता किया, जिसके तहत दीव द्वीप १५३५ में पुर्तगालियों को दे दिया गया। पुर्तगालियों ने यहाँ पर दीव किला बनाया और चारों ओर एक चारदिवारी बनाई. परन्तु गुजरात के सुल्तान को अपनी उदारता पर जल्द ही पछतावा हुआ और उसने पुर्तगालियों से युद्ध किया। इस युद्ध में वह मारा गया। १५३७ और १५४६ के मध्य सुल्तान के द्वारा पुर्तगालियों को हटाने का प्रयास विफल हुआ। १५३८ में तुर्क साम्राज्य दीव की घेराबंदी, जो की पुर्तगालियों ने की थी, तोड़ने में असफल रहा।
कोजा सोफार ने दूसरी बार दीव की घेराबंदी की और इसे तुर्क तोड़ने में असफल रहे। इसके बाद दीव की किलेबंदी हो गयी और १७वीं शताब्दी के उत्तरार्ध में इसने अरब और डचों के आक्रमण सहे.
दीव १५३५ से १९६१ तक पुर्तगालियों के कब्जे में रहा। १९६१ में भारत सरकार द्वारा चलाये ऑपरेशन विजय के तहत गोवा और दमन के साथ यह द्वीप भी भारत में शामिल हो गया।

दीव का किला

यह १५३५ से १५४१ के मध्य पुर्तगालियों के द्वारा बनाया गया। यह तीन ओर से समुद्र से घिरा है। किले में एक बड़ा लाइट हाउस भी बना है.

सेंट पॉल चर्च

इसका निर्माण १६०१ में प्रारंभ हुआ और १६१० में यह बनकर तैयार हो गया। यह भारत के कुछ पुर्तगाली चर्चो में से एक है.

नगवा समुद्र तट

यह समुद्र तट दीव के बूचड़वाड़ा ग्राम में स्थित है। यह एक उत्तम समुद्र तट है। यहाँ पर समुद्र में वाटर स्पोर्ट की भी सुविधा उपलब्ध है.

गंगेश्वर मंदिर

यह शिव जी का अतिप्राचीन मंदिर है। यह फुदम से ३ कि॰मी॰ दूर है। यहाँ पर पाँच शिवलिंग है। यहाँ के लोगो का यह मानना है की पांडवो ने १३ वर्ष के वनवास के दौरान कुछ समय यहाँ बिताया था.
नानाजी देशमुख पशुचिकित्सा विज्ञान विश्वविद्यालय

नानाजी देशमुख पशुचिकित्सा विज्ञान विश्वविद्यालय जबलपुर में स्थित एक पशुचिकित्सा विश्वविद्यालय है। यह सन् २००९ में स्थापित किया गया था। जुलाई २०१७ में भारतीय कृषि अनुसंधान परिषद (आईसीएआरआई) दिल्ली ने भारत के १४ पशु चिकित्सा विज्ञान विश्वविद्यालयों में इस विश्वविद्यालय को ७वाँ स्थान दिया था। ५७ कृषि एवं पशु चिकित्सा विज्ञान विश्वविद्यालयों में यह स्थान ३८वां है।
कषाय

भारतीय दर्शन में कषाय शब्द का प्रयोग विशेष रूप से राग, द्वेष आदि दोषों के लिए हुआ है।
छांदोग्य उपनिषद के अनुसार मृदित कषाय (जिनका कषाय नष्ट हो गया है) नारद को भगवान् सनत्कुमार ने अविद्यारूपा तम के पार परमार्थतत्व को दिखलाया। शंकराचार्य के मत से ज्ञान, वैराग्य और अभ्यास से कषाय का नाश होता हे।
बौद्ध दर्शन में इस शब्द का प्रयोग अशुद्धि, पतन तथा क्षय के अर्थ में हुआ है। उसके अनुसार कषाय पाँच प्रकार के हैं- आयु, दृष्टि, क्लेश, सत्व तथा कल्प। कषायों के कारण आयु क्षीण होती है, मिथ्या दृष्टि उत्पन्न होती है, क्लेश होते हैं, प्राणियों का ह्रास होता है तथा संसार के एक कल्प अथवा युग का क्षय होता है।
जैन दर्शन में कषाय के मुख्य चार भेद- क्रोध, मान, माया तथा लोभ माने गए हैं। इनके कारण जीव में पुद्गल कणों का आश्रव होता है और यह कर्मबंधन से अधिकाधिक ग्रस्त होता जाता है। जीव की कषाय सहित तथा कषायरहित, ये दो अवस्थाएँ होती हैं। कषायों का विनाश होने पर ही जीव को मोक्ष प्राप्त होता है।
यहूदी एवं बाइबलीय मापन इकाइयाँ

यहूदी धर्म का अपनी स्वयं की मापन पद्धति है, जो कि टणख से मिश्ना और ताल्मुद के समय तक से भी सामन्जस्य रखती है। निम्न तिथि मानक ताल्मुद पाठ्य पुस्तक से ली गयी है "द प्रैक्टिकल ताल्मुद डिक्श्नरी" लेखकः रब्बी रित्ज्हाक फ्रैंक्, एरियल संस्थान्, येरुशलम्, इज्राइल, 1994.
एह्त्ज़्बा (अंगुष्ठ) की सार मोटाई, हालाखिक अधिकारियों में विवाद का विषय है। सर्वश्रेष्ठ ज्ञात हाज़ों इश की है।
मापन में अधिकतम और न्यूनतम मान्य हालाखिक मान हैं, जो या तो मीट्रिक या इम्पीरियल में अंतरण देते हैं।

क्षेत्रफ़ल

"सियाराह" - बाल square 1/36 of a giris
"अदाशाह" - दाल 1/9 of a giris
"गिरिस" - अनाज के विभाजित दाने-- 20 से.मी. व्यास का एक वृत्त।
"अमाह अल अमह" - वर्ग क्यूबिट 2,304 cm² से 3,318 cm²
"बैत रोवा" - विआई का स्थान 1/4 कव 24m² से 34.56m²
"बैत सियह" - एक सियह बुवाई का स्थान 576m² to 829.4m²
"बैत कोर" - एक कोर बुवाई का स्थान 17,280m² से 24,883m²

आयतन

"ज़ैत" (यहूदी זית) - जैतून; एक इकाई आयतन 1/2 बेय्त्ज़ा.
"बेय्त्ज़ा" (यहूदी) - अंडा 0.0576 L से0.1 L
"रेविइत" (यहूदी) - 0.086 से 0.15 L
"लोग" (यहूदी) - 0.345 से 0.6 L
"कव" (यहूदी) - 1.38 to 2.4 L
"एसारों" (यहूदी) - 2.49 to 4.32 L
"सियह" (यहूदी) - 8.29 to 14.4 L
"बट" (यहूदी) - 24.88 to 43.2 L
"बोर" (यहूदी) - सिस्टर्न 248.83 to 432 L

"होमर" के साथ प्रयोग करते समय, यह तरल मापन है।

सिक्के और भार

"प्रुता" ताम्र सिक्का - 0.022 g
"इस्सार" - एक रोमन ताम्र सिक्का- 0.177 g
"पौंडियों" - एक रोमन ताम्र सिक्का- 0.35 g
"मा'अह" लिट्ट. 'दाना' एक चाँदी का सिक्का - 0.7 g
"दीनार" रोमन रजत सिक्का - 4.25 g इसे यहूदी में "ज़ुज़" कहते हैं। (pl. ज़ुज़िम) ्सुवर्ण दीनार से ना मिल पाये, इस हेतु.
घेराव

घेराव, जिसका अर्थ है "घेरना", मूल रूप से हिंदी का एक शब्द है। यह भारत में श्रमिक कार्यकर्ताओं और संघ के नेताओं द्वारा इस्तेमाल की जाने वाली रणनीति को दर्शाता है, यह पिकेटिंग के समान है। आमतौर पर, लोगों का एक समूह किसी राजनेता या सरकारी भवन को तब तक घेरे रहता है, जब तक कि उनकी मांगें पूरी नहीं होती हैं, या माँगे गए जवाब नहीं मिलते हैं। इस सिद्धांत को 1967 और 1969 में पश्चिम बंगाल की संयुक्त मोर्चा सरकारों में पीडब्ल्यूडी और श्रम मंत्री, सुबोध बनर्जी द्वारा श्रम क्षेत्र में विरोध के एक औपचारिक साधन के रूप में पेश किया गया था।   
इसकी लोकप्रियता के कारण 2004 में कॉनसेज़ ऑक्सफ़ोर्ड इंग्लिश डिक्शनरी में "घेराव" शब्द जोड़ा गया था। पृष्ठ 598 में प्रविष्टि है: "घेराव: एन (pl। घेराव)। भारतीय; एक विरोध जिसमें श्रमिक नियोक्ताओं को काम की जगह छोड़ने से रोकते हैं जब तक कि मांगें पूरी नहीं होती हैं; उत्पत्ति: हिंदी से ”। सुबोध बनर्जी को घेराव मंत्री कहा जाता था।
सिंजार

इतिहास

सिंजार के मैदान में मानवी बस्तियाँ ६,००० वर्षों से चल रही है। यह क्षेत्र कभी उबैद संस्कृति (فترة العبيد, Ubaid culture) के उत्तरी हिस्से का भाग हुआ करता था। सरहद के पार सीरिया में तेल हमूकार (تل حموكار, Tell Hamoukar) नामक पुरातत्व-स्थल में बहुत सी संस्कृतियों के अवशेष मिले हैं, जिनमें से कुछ (जैसे कि 'हसूना') ९,००० साल पुराने हैं। यहाँ २०० से ज़्यादा बस्तियों व पड़ावों के निशान हैं।
सोमा बिस्वास

सोमा बिस्वास (राणाघाट में 16 मई 1 9 78 में जन्में) एक एथलीट है जो कोलकाता में रहती है, और जो हेप्थाथलॉन में माहिर हैं। उन्हें ख्याति तब प्राप्त हुई जब दक्षिण कोरिया के बुसान में २००२ एशियाई खेलों में उन्होंने रजत पदक जीता। 
दोहा में २००६ के एशियाई खेलों में उन्होंने एक और रजत पदक जीता। 
वह हिप्पैथलॉन के दौरान ११० मीटर बाधा दौड़, २०० मीटर और ८०० मीटर जीतने में सफल रही। बिस्वास ने तल राय और कई विदेशी कोच के साथ काम किया।
मोंटेगू-चेम्सफोर्ड सुधार

मोंटेगू-चेम्सफोर्ड सुधार या अधिक संक्षेप में मोंट-फोर्ड सुधार के रूप में जाना जाते, भारत में ब्रिटिश सरकार द्वार धीरे-धीरे भारत को स्वराज्य संस्थान का दर्ज़ा देने के लिए पेश किये गए सुधार थे। सुधारों का नाम प्रथम विश्व युद्ध के दौरान भारत के राज्य सचिव एडविन सेमुअल मोंटेगू, 1916 और 1921 के बीच भारत के वायसराय रहे लॉर्ड चेम्सफोर्ड के नाम पर पड़ा। इसे भारत सरकार अधिनियम का आधार 1919 की आधार पर बनाया गया था।
शुद्धि आंदोलन

स्वामी दयानन्द सरस्वती जी ने धर्म परिवर्तन कर चुके लोगों को पुन: हिंदू धर्म मे प्रवेश करने की प्रेरणा देकर शुद्धि आंदोलन चलाया था। इस आंदोलन के तहत लाखों मुसलमानों तथा ईसाइयों की शुद्धि कराकर सत्य सनातन वैदिक धर्म में वापसी कराई थी। यह 11 फरवरी 1923 को भारतीय शुद्दि सभा की स्थापना करते समय स्वामी श्रदानन्द द्वारा आरंभ किया गया था ।
अराचिडाइल अल्कोहल

यह एक प्रकार का अल्कोहल है।
सौर पाल

सौर पाल (solar sail), जिसे प्रकाश पाल (light sail) या फ़ोटोन पाल (photon sail) भी कहते हैं सौर प्रकाश को बड़े दर्पणों से किसी अंतरिक्ष यान पर लगे बड़े आकार के परावर्तक पाल पर दाग़कर उस से बनने बाले विकिरण दाब द्वारा करे गये अंतरिक्ष यान प्रणोदन (गतिमान करने की क्रिया) को कहते हैं। जिस प्रकार कोई पालनौका पवन के प्रहार से चल पड़ती है, उसी प्रकार विचार है कि अंतरिक्ष यानों को प्रकाश के प्रहार से चलाया जा सकता है। वैज्ञानिकों की सोच है कि इस सिद्धांत से बनाये गये यानों पर ख़र्च कम होगा क्योंकि उन्हें अपने साथ ईन्धन ले जाने की आवश्यकता नहीं होगी। कुछ प्रस्तावों में सौर प्रकाश के स्थान पर पथ्वी या चंद्रमा पर लेज़र किरणों का स्रोत लगाकर उन्हें पाल पर चमकाने का सुझाव दिया गया है।
पृथ्वी की कक्षा के पास स्थित ८०० मीटर चौड़े और ८०० मीटर लम्बे सौर पाल पर सूरज की किरणों का बल लगभग ५ न्य्यूटन के बराबर पड़ेगा। यह एक हल्का बल है। लेकिन जहाँ आज के राकेट कुछ अरसे तक चलकर ईन्धन समाप्त होने पर रुक जाते हैं वहाँ सौर पाल यान को महीनों, वर्षों, दशकों या शताब्दियों तक लगातार अधिक गतिशील कर सकता है। विकिरण दाब एक वास्तविकता है और बिना पाल वाले अंतरिक्ष यानों पर भी इसका प्रभाव स्पष्ट देखा जा सकता है।
अपसौरिका

अपसौरिका( अंग्रेज़ी:Perihelion पृथ्वी ) के दीर्घवृत्ताकार पथ पर वह बिंदु है जहाँ इसकी आकर्षण के केंद्र (अर्थात् मोटे तौर पर सूर्य के केंद्र) से दूरी अधिकतम होती है। आकर्षण का यह केंद्र सामान्यतः निकाय का द्रव्यमान केंद्र होता है।
चेबिशेव फिल्टर

चेबिशेव फिल्टर (Chebyshev filters) के पासबैण्ड में रिपल होती है किन्तु उनका यह विशेष गुण है कि आदर्श फिल्टर और चेबिशेव फिल्टर के बीच त्रुटि न्यूनतम होती है। चेबिशेव फिल्तर का रोल-ऑफ बतरवर्थ फिल्टर से अधिक तीव्र (steep) होता होता है जबकि पासबैण्ड रिपल (तथा स्टॉपबैण्ड रिपल) अधिक होती है।
इस फिल्टर का नामकरण पाफनुती चेबिशेव ( Pafnuty Chebyshev) के नाम पर हुआ है क्योंकि इसके गणितीय गुण चेबिशेव बहुपद से निकाले जाते हैं।
कुराडा

कुराडा ग्राम्, तहसील प‍रबतसर, जिला नागोर, राजस्थान में है।
 इस गाँव में प्राचीन काल में ताँबे की कुछ मात्रा निकली थी ! इस गाँव में संत लादुनाथजी महाराज का मन्दिर स्थित है dhanesh choudhary
सुमित सरकार

सुमित सरकार भारत के एक सुप्रसिद्ध इतिहासविद हैं और दिल्ली विश्वविद्यालय में अध्यापन करते हैं। इन्होंनें आधुनिक भारत के इतिहास पर कई महत्वपूर्ण पुस्तकों की रचना की है और बहुत से शोध प्रबंधों का निर्देशन किया है।
कापा वलोरम तारा

अन्य भाषाओँ में

कापा वलोरम तारे को कभी-कभी "मरकब" (Markab) भी कहते हैं, जो अरबी के "मरकब" (مركب) से लिया गया है, जिसका अर्थ "सवार होने की चीज़" है। इत्तेफ़ाक़ से यही नाम अल्फ़ा पॅगासाई तारे के लिए भी प्रयोग होता है (जहाँ इसका अर्थ "घोड़े की जीन" होता है क्योंकि उस तारे का तारामंडल एक काल्पनिक घोड़ेनुमा जीव की आकृति से दर्शाया जाता है)। असमंजस कम करने के लिए कापा वलोरम के अंग्रेज़ी नाम को कभी-कभार एक अक्षर बदलकर "Markeb" लिख दिया जाता है, हालाँकि इसका उच्चारण फिर भी "मरकब" ही है।

विवरण

कापा वलोरम द्वितारे का मुख्य तारा एक B2 IV-V श्रेणी का नीला-सफ़ेद उपदानव तारा है। यह और इसका साथी तारा एक-दूसरे की एक परिक्रमा लगभग हर ११६ दिनों में पूरी कर लेते है। अगर मंगल ग्रह के दक्षिणी ध्रुव पर खड़े होकर ऊपर देखा जाए तो यह तारा लगभग सर के ऊपर स्थित प्रतीत होगा, इसलिए इसे मंगल का दक्षिणी ध्रुव तारा भी कहा जाता है। अयन गति की वजह से क़रीब सन् ९००० ईसवी में यह पृथ्वी के दक्षिणी ध्रुव के लगभग ऊपर स्थित होगा।
प्राचीन कला केन्द्र

यह भारत का एक प्रमुख संगीत शिक्षण संस्थान हैं | यह संगीत शिक्षण संस्थान चन्डीगढ में स्थित हैं।
== स्थापना ==1956
बैरोमीटर

बैरोमीटर का पाठ्यांक अचानक गिरने से आँधी व तूफ़ान का संकेत होता हैं।
बैरोमीटर या वायुदाबमापी एक यंत्र होता है जिसके द्वारा वायुमण्डल के दबाव को मापा जाता है। वायुदाब को मापने के लिये बैरोमीटर में पानी, हवा अथवा पारा का प्रयोग किया जाता है। बैरोमीटर के आविष्कारक इव्हानगेलिस्टा टोरिसेली हैं।